I løpet av våren 1855, under det tredje året av Krimkrigen, bestemte Storbritannia og Frankrike seg for å starte en millitær operasjon i Azovhavet. Planen var å hindre forsyninger å nå russiske styrkene på Krim, via havnene på Tamanhalvøya. Våren 1855 ble Kertsjstredet, derfor okkupert av en britisk-fransk koalisjon. Taganrog ble valgt som et potensielt mål for angrepet, fordi byen lå langt øst i Azovhavet. Taganrog ligger på en landstripe som stikker ut, nesten innest i Azovhavet, og ville derfor fungere utmerket for å ilandsette styrket som skulle forsøke å nå Rostov-na-Donu. Ved å ta Rostov-na-Donu, ville de allierte kunne true bak linjene til de russiske styrkene.